Daudžgirių upelis
Daudžgirių upelis (Daudžgirio griovys) – upelis šiaurės Lietuvoje, Biržų rajone; Tatulos dešinysis intakas (Mūšos baseinas). Prasideda laukuose buvusio Karklinų kaimo vietoje. Teka į šiaurę dirbamais laukais, lygiagrečiai su Tatula ir Juodupe. Įteka Tatulon 18,5 km nuo jos žiočių, priešais Daumėnus. Baseinas labai siauras, žymesnių intakų nėra. Visa vaga ištiesinta. Prie upelio įsikūrę Jagaudžiai, Šniukščiai, Daudžgiriai, Patatuliečiai, Pagiriai.